# data[].attributes.headline
ตรวจเช็คตัวเองด้วยนะ

# data[].attributes.body
ตรวจเช็คตัวเองด้วยนะ

# data[].attributes.attachment_link.title
ไวรัสโคโรนา : จะรู้ได้อย่างไรว่าเราติดเชื้อโควิด-19 แล้ว? - BBC News ไทย

# data[].attributes.headline
มาตรการรับมือ

# data[].attributes.body
มาตรการรับมือ

# data[].attributes.attachment_link.readable_text
โรคติดเชื้อไวรัสโคโรนาสายพันธุ์ใหม่ 2019 ( COVID-19) แพร่ระบาดไปทั่วโลก ส่งผลให้มีผู้ติดเชื้อและเสียชีวิตมากมาย สร้างความตื่นตระหนกและหวาดกลัวให้กับผู้คนในสังคม โดยตัวเลขผู้ติดเชื้อมีแนวโน้มที่จะเพิ่มสูงขึ้นในทุก ๆ วัน องค์การอนามัยโลกจึงได้ประกาศให้โรค COVID-19 เป็นโรคระบาดใหญ่ทั่วโลก (Pandemic)
อัปเดตโควิด-19 ล่าสุด ยอดผู้ป่วยสะสมทะลุ 398,000 เสียชีวิต 17,365 รายทั่วโลก
มาตรการห้ามเดินทาง ปิดเมือง หรือปิดประเทศ เริ่มถูกบังคับใช้ในหลายประเทศเพื่อป้องกันการแพร่ระบาดใหญ่ของเชื้อไวรัสโคโรนาสายพันธุ์ใหม่ (COVID-19) อย่างไรก็ตาม สถานการณ์ในประเทศต่าง ๆ ก็มีความไม่แน่นอน ดังนั้น การตรวจสอบข้อมูลจากรัฐบาลจึงเป็นคำแนะนำที่ทุกคนควรทำตาม ดังนั้น Sanook จึงได้รวบรวมมาตรการรับมือการแพร่ระบาดของเชื้อไวรัสของประเทศต่าง ๆ ทั่วโลกมาฝากทุกคน

ทวีปเอเชีย
ไทย
ปิดสนามม้า สนาม มวย และสนาม กีฬาไม่มีกำหนด ปิดสถานบันเทิง โรงหนัง โรงละคร ฟิตเนส สปา และร้านนวดในพื้นที่กรุงเทพฯ และปริมณฑลเป็นเวลา 14 วัน แต่ห้างสรรพสินค้าและร้านค้าต่าง ๆ ยังเปิดให้บริการตามปกติ รวมทั้งปิดสถานศึกษาทุกแห่งทั่วประเทศ 14 วันเช่นกัน และแนะนำให้ประชาชนทำงานจากบ้าน หรือเหลื่อมเวลา พร้อมกันนี้ ยังเลื่อน วันหยุด สงกรานต์ 13 - 15 เม.ย. ออกไปด้วย
ไวรัสโคโรนา: สู้วิกฤติโควิด-19 ในไทย ลุงตู่เผยละเอียดยิบ! 6 มาตรการเตรียมรับมือระบาดหนัก กัมพูชา
ห้ามผู้เดินทางจากประเทศสหรัฐอเมริกา ฝรั่งเศส เยอรมนี อิตาลี และสเปนเข้าประเทศเป็นเวลา 30 วัน โดยเริ่มบังคับใช้ตั้งแต่วันที่ 17 มี.ค. 2563
จีน
ใช้มาตรการขั้นเด็ดขาด ได้แก่ การปิดเมืองต่าง ๆ ในมณฑลหูเป่ยซึ่งเป็นต้นกำเนิดของการระบาด และให้ประชาชนกักตัวอยู่ในที่พักอาศัย ในกรุงปักกิ่ง ผู้เดินทางจากต่างประเทศทุกคนต้องกักตัวเป็นเวลา 14 วัน ขณะที่ทั่วประเทศ ผู้เดินทางมาจากประเทศอิหร่าน อิตาลี ญี่ปุ่น หรือเกาหลี ที่ต้องการเดินทางไปยังกรุงปักกิ่ง กวางโจว หรือเซี่ยงไฮ้ต้องกักตัวเป็นเวลา 14 วันเช่นกัน
ฮ่องกง
ชาวต่างชาติที่ไม่ได้พำนักอยู่ในฮ่องกงจะไม่ได้รับอนุญาตให้เดินทางเข้าฮ่องกง ตั้งแต่วันพุธ ที่ 25 มี.ค. ทั้งนี้ ผู้เดินทางเข้าฮ่องกงทุกคน รวมถึงพลเมืองฮ่องกงและผู้พำนักถาวร ต้องทำการกักตัวเป็นเวลา 14 วัน ตั้งแต่วันที่ 19 มี.ค. 2563
ฮ่องกงหวนรับมือไวรัสโคโรนาระลอกใหม่ หลังลดระดับการป้องกัน อินเดีย
อินเดียยกระดับมาตรการการป้องกันโดยทำการปิดประเทศเป็นเวลา 21 วัน มีผลตั้งแต่วันที่ 25 มี.ค. ก่อนหน้านี้ อินเดียห้ามการเดินทางไปหรือเดินทางเข้ามาจากประเทศในแถบยุโรป สหราชอาณาจักร และตุรกี ผู้ที่ทำการเปลี่ยนเครื่องหรือผู้ที่เดินทางมาจากประเทศสหรัฐอาหรับเอมิเรตส์ กาตาร์ โอมาน คูเวต จีน และเกาหลีใต้ ต้องกักตัวเป็นเวลา 14 วัน รวมทั้งยังระงับวีซ่าท่องเที่ยวไปจนถึงวันที่ 15 เม.ย. 2563 ยกเว้นวีซ่าคณะทูต วีซ่าราชการ วีซ่า UN หรือองค์กรนานาชาติ และวีซ่าทำงาน
สิงคโปร์
ห้ามชาวต่างชาติเดินทางเข้าประเทศหรือทำการเปลี่ยนเครื่องที่ประเทศสิงคโปร์ มีผลบังคับใช้ตั้งแต่วันจันทร์ ที่ 23 มี.ค. พร้อมกับห้ามการรวมตัวกันขนาดใหญ่ แต่โรงเรียนและบริษัทห้างร้านยังเปิดทำการอยู่
เกาหลีใต้
ห้ามผู้เดินทางเข้าประเทศที่เคยเดินทางไปยังมณฑลหูเป่ย ประเทศจีนในระยะเวลา 14 วัน และพลเมืองจากภูมิภาคนั้น ๆ เข้าประเทศ
ญี่ปุ่น
ห้ามผู้เดินทางที่เคยเดินทางไปยังพื้นที่ที่มีการแพร่ระบาดของโรคในประเทศจีน เกาหลีใต้ หรืออิตาลี ในช่วง 14 วันที่ผ่านมาเข้าประเทศ ยกเว้นผู้มีสัญชาติญี่ปุ่นและครอบครัว สถานที่ท่องเที่ยวอย่าง โตเกียว ดิสนีย์แลนด์ถูกสั่งปิด ในขณะที่ทั่วประเทศก็อยู่ในสภาวะการปิดเมืองเป็นบางส่วน
เวียดนาม
ห้ามชาวต่างชาติเดินทางเข้าประเทศ ยกเว้นผู้ที่มีจุดประสงค์ทางการทูตหรือกรณีพิเศษอื่นๆ ที่ได้รับอนุญาต มีผลตั้งแต่วันที่ 22 มี.ค. เป็นต้นไป ขณะที่สถานที่ท่องเที่ยวต่าง ๆ ในประเทศ เช่น ฮาลองเบย์ จะปิดให้บริการจนถึงวันที่ 26 มีนาคม กิจกรรมท่องเที่ยวในเมืองฮานอย ฮอยอัน และกว๋างนิญถูกระงับ ยิ่งกว่านั้น รัฐบาลได้ระงับโปรแกรมยกเว้นการขอวีซ่าสำหรับประเทศเดนมาร์ก นอร์เวย์ ฟินแลนด์ สวีเดน สหราชอาณาจักร เยอรมนี ฝรั่งเศส และสเปน จนกว่าจะมีประกาศถัดไป
มาเลเซีย
ห้ามนักท่องเที่ยวและประชาชนเดินทางออกนอกประเทศ ขณะที่ชาวมาเลเซียที่เดินทางกลับจากต่างประเทศต้องกักตัวเป็นเวลา 14 วัน ทั้งนี้ นักท่องเที่ยวจะไม่ได้รับอนุญาตให้เข้าประเทศ โดยมีระยะเวลา 2 สัปดาห์ ตั้งแต่วันที่ 18 - 31 มี.ค. 2563
บรูไน
ห้ามชาวต่างชาติเข้าประเทศ และไม่ให้ผู้ที่พำนักอยู่ในประเทศเดินทางออกนอกประเทศ
ฟิลิปปินส์
ปิดการคมนาคมทุกช่องทางในกรุงมะนิลาเพื่อควบคุมการระบาดของเชื้อไวรัสโคโรนา โดยมีผลบังคับใช้วันที่ 15 มี.ค. พร้อมสั่งเคอร์ฟิวบางพื้นที่ตั้งแต่เวลา 20:00 น. - 05:00 น. และปิดโรงเรียนทั่วประเทศเป็นเวลา 1 เดือน
ไต้หวัน
ตั้งแต่วันที่ 14 มี.ค. ไต้หวันสั่งห้ามผู้ที่เคยเดินทางไปประเทศจีน ฮ่องกง และมาเก๊าในช่วง 14 วันที่ผ่านมาเข้าประเทศ

ทวีปอเมริกา
สหรัฐอเมริกา
ห้ามเที่ยวบินจากยุโรปทุกเที่ยวบินเข้าประเทศ เป็นเวลา 30 วัน และปิดด่านข้ามพรมแดนระหว่างสหรัฐอเมริกาและแคนาดาตั้งแต่วันที่ 19 มี.ค. 2563 เป็นต้นไป ขณะที่กระทรวงการต่างประเทศสหรัฐฯ ประกาศคำแนะนำการเดินทางขั้นที่ 4 โดยแนะนำให้พลเมืองอเมริกันเดินทางกลับประเทศหรือไม่ก็พักในที่พักอาศัย

ประกาศปิดโรงเรียนรัฐบาลทั่วประเทศ ขอความร่วมมือประชาชนหลีกเลี่ยงการอยู่รวมกลุ่มเกิน 10 คนและงดการเดินทางที่ไม่จำเป็นภายในประเทศ
อาร์เจนตินา
ระงับเที่ยวบินจากสหรัฐอเมริกา ประเทศในทวีปยุโรป จีน อิหร่าน ญี่ปุ่น และเกาหลีใต้
โบลิเวีย
ปิดด่านข้ามพรมแดนและไม่อนุญาตให้ผู้ที่ไม่ได้พำนักในประเทศเข้าประเทศ รวมทั้งระงับเที่ยวบินระหว่างประเทศทุกเที่ยวบิน มาตรการดังกล่าวมีผลบังคับใช้ถึงวันที่ 31 มี.ค. 2563
แคนาดา
ปิดด่านข้ามพรมแดนสำหรับบุคคลที่ไม่ใช่พลเมืองและผู้อยู่อาศัยชั่วคราว และในวันที่ 18 มี.ค. 2563 ประกาศปิดด่านข้ามดินแดนที่เชื่อมต่อกับสหรัฐอเมริกา โดยเป็นข้อตกลงร่วมกันของสองประเทศ
ชิลี
ปิดด่านข้ามพรมแดนทั้งหมดในวันที่ 18 มี.ค. 2563
โคลอมเบีย
ห้ามผู้เดินทางจากประเทศฝั่งยุโรปและเอเชียเข้าประเทศ ตั้งแต่วันที่ 16 มี.ค. 2563 เป็นต้นไป พลเมืองโคลอมเบียและผู้พำนักถาวรที่เดินทางกลับจากยุโรปและเอเชียต้องทำการกักตัวเป็นเวลา 2 สัปดาห์ ผู้ที่เดินทางจากอเมริกาเหนือและอเมริกาใต้ยังสามารถเข้าประเทศได้แต่จะถูกกักตัวเพื่อทำการคัดกรองโรค
คอสตาริกา
ปิดด่านข้ามพรมแดนสำหรับผู้เดินทางจากทั่วโลกตั้งแต่วันที่ 18 มี.ค. 2563 เป็นต้นไป พลเมืองและผู้พำนักอยู่ในประเทศคอสตาริกาต้องกักตัวอยู่ในที่พักอาศัยเป็นเวลา 14 วัน
เอกวาดอร์
ปิดด่านข้ามพรมแดนสำหรับผู้เดินทางจากต่างประเทศทั้งหมด รวมทั้งแนะนำให้พลเมืองเอกวาดอร์และผู้พำนักถาวรกลับเข้าประเทศก่อนวันจันทร์ที่ 16 มี.ค. 2563 โดยข้อบังคับต่าง ๆ จะถูกประกาศใช้หลังจากนั้น
เอลซัลวาดอร์
ประกาศสภาวะฉุกเฉินในวันที่ 15 มี.ค. 2563 ถึงแม้จะยังไม่พบผู้ติดเชื้อก็ตาม พร้อมประกาศใช้ข้อบังคับการเข้าออกจากประเทศ และสั่งห้ามการรวมตัวกันในที่สาธารณะ
กัวเตมาลา
ห้ามพลเมืองจากประเทศแถบยุโรป อิหร่าน จีน เกาหลีเหนือ เกาหลีใต้ สหรัฐอเมริกาและแคนาดาเข้าประเทศ
ฮอนดูรัส
ปิดด่านข้ามพรมแดนของประเทศเป็นเวลา 1 สัปดาห์ บังคับใช้ตั้งแต่วันที่ 16 มี.ค. 2563
ปานามา
ห้ามผู้ไม่ใช่พลเมืองของประเทศเดินทางเข้าประเทศ และระงับการเดินทางเข้าประเทศโดยมีเป้าหมายทางเศรษฐกิจทั้งหมด
เปรู
ระงับทุกเที่ยวบินจากประเทศในแถบยุโรปและเอเชีย พร้อมสั่งการให้ประชาชนกักตัวอยู่ในที่พักอาศัย
อุรุกวัย
สั่งการให้ผู้เดินทางเข้าประเทศจากประเทศจีน เกาหลีใต้ ญี่ปุ่น สิงคโปร์ อิหร่าน สเปน อิตาลี ฝรั่งเศส และเยอรมนี ต้องทำการกักตัวเป็นเวลา 14 วัน
เวเนซุเอลา
ประชาชนทั่วประเทศต้องทำการกักตัวอยู่ในที่พักอาศัย โดยสั่งห้ามการเดินทางข้ามเมือง ยกเว้น บริการขนส่งมวลชน บริการด้านสุขภาพ และบริการส่ง อาหาร

ทวีปยุโรป

สหภาพยุโรปห้ามผู้ที่ไม่ใช่พลเมืองหรือไม่มีเหตุจำเป็นเดินทางเข้า 26 ประเทศสมาชิก ได้แก่ ออสเตรีย เบลเยียม บัลแกเรีย โครเอเชีย ไซปรัส สาธารณรัฐเช็ก เดนมาร์ก เอสโตเนีย ฟินแลนด์ ฝรั่งเศส เยอรมนี กรีซ ฮังการี อิตาลี ลัตเวีย ลิทัวเนีย ลักเซมเบิร์ก มอลตา เนเธอร์แลนด์ โปแลนด์ โปรตุเกส โรมาเนีย สโลวาเกีย สโลวีเนีย สเปน และสวีเดน
ออสเตรีย
พลเมืองออสเตรียต้องทำการกักตัวเองหลังประกาศใช้มาตรการระงับการเดินทางทั่วประเทศเมื่อวันที่ 15 มี.ค. 2563 ร้านขายของที่ไม่จำเป็นถูกสั่งปิดตั้งแต่วันที่ 16 มี.ค. และสั่งปิด ร้านอาหาร ในวันที่ 17 มี.ค. มีการแนะนำให้ประชาชนออกจากบ้านเมื่อจำเป็นเท่านั้น และสั่งห้ามการรวมตัวกันที่มากกว่า 5 คนขึ้นไป นอกจากนี้ยังสั่งห้ามไม่ให้ผู้ที่เดินทางจากสหราชอาณาจักร เนเธอร์แลนด์ รัสเซีย และยูเครน เข้าประเทศหากไม่มีใบรับรองแพทย์ สั่งระงับรถไฟและเที่ยวบินที่มาจากประเทศอิตาลี สวิตเซอร์แลนด์ ลิกเตนสไตน์ สเปน และฝรั่งเศสที่มีจุดหมายปลายทางเป็นออสเตรีย
เบลเยียม
โรงเรียนและมหาวิทยาลัยทั่วประเทศถูกสั่งปิดตั้งแต่วันที่ 16 มี.ค. - 3 เม.ย. 2563 กิจกรรมการแข่งขันกีฬาหรือกิจกรรมความบันเทิงถูกยกเลิกหรือเลื่อนออกไป คาเฟ่ ผับ และร้านอาหารถูกสั่งปิด ขณะที่ร้านขายของต้องปิดในวันเสาร์อาทิตย์ ร้านขายยาและซูเปอร์มาร์เก็ตยังเปิดทำการได้ตามปกติ
สาธารณรัฐเช็ก
วันที่ 12 มี.ค. ประกาศสภาวะฉุกเฉินเป็นเวลา 30 วัน โดยสั่งปิดโรงเรียน มหาวิทยาลัย และสถาบันทางวัฒนธรรมทั่วประเทศ พร้อมสั่งห้ามการรวมตัวกันของผู้คนที่มากกว่า 30 คน บาร์และร้านอาหารต้องปิดตั้งแต่ช่วงเวลา 20:00 น. จนถึง 06:00 น. และในวันที่ 14 มี.ค. ก็ได้เพิ่มมาตรการให้ปิด ธุรกิจ ค้าปลีก รวมถึงศูนย์การค้าต่าง ๆ เป็นเวลาอย่างน้อย 10 วัน และประกาศให้ปิดด่านข้ามพรมแดนสำหรับผู้เดินทางชาวต่างชาติ
เดนมาร์ก
ปิดด่านข้ามพรมแดนสำหรับผู้เดินทางจากทั่วโลกตั้งแต่วัน ที่ 14 มี.ค. - 13 เม.ย. 2563 ยกเว้นพลเมืองเดนมาร์กและผู้พำนักถาวรในเดนมาร์กเท่านั้น พร้อมทั้งสั่งปิดโรงเรียนและมหาวิทยาลัยทั่วประเทศ
ฝรั่งเศส
ปิดเมืองตั้งแต่ช่วงค่ำของวันที่ 16 มี.ค. เป็นเวลา 15 วัน พลเมืองสามารถออกจากบ้านไปซูเปอร์มาร์เก็ต ร้านขายยา และที่ทำงานเท่านั้น ด่านข้ามพรมแดนจะปิดตั้งแต่วันที่ 17 มี.ค. เป็นต้นไป แต่พลเมืองฝรั่งเศสและผู้พำนักถาวรจะได้รับการยกเว้น
เยอรมนี
โรงเรียนและมหาวิทยาลัยในเมืองบาวาเรีย เบอร์ลิน ซาร์ลันท์ และโลว์เออร์ซัคเซินจะปิดทำการไปจนถึงวันที่ 20 เม.ย. 2563 ห้ามกิจกรรมการรวมตัวกันของผู้คนที่มากกว่า 1,000 คน ขณะที่ Angela Merkel นายกรัฐมนตรีขอให้งดเว้นการรวมตัวกันมากกว่า 100 คน และปิดด่านข้ามพรมแดนที่เชื่อมต่อกับประเทศฝรั่งเศส สวิตเซอร์แลนด์ ออสเตรีย เดนมาร์ก และลักเซมเบิร์ก
กรีซ
วันที่ 16 มี.ค. ผู้เดินทางจากต่างประเทศทุกคนต้องต้องทำการกักตัวเป็นเวลา 14 วัน พร้อมสั่งปิดด่านข้ามพรมแดนที่เชื่อมต่อกับประเทศแอลเบเนียและประเทศนอร์ทมาซิโดเนีย
ฮังการี
ผู้เดินทางจากประเทศจีน อิหร่าน อิสราเอล หรือเกาหลีใต้ต้องกักตัวเป็นเวลา 14 วัน ห้ามการจัดกิจกรรมทางวัฒนธรรมหรือกีฬาต่าง ๆ สั่งปิดร้านอาหารและบาร์ ร้านค้าต่าง ๆ ต้องจำกัดเวลาเปิดปิด และมีการตรวจคัดกรองโรคสำหรับผู้เดินทางเข้าประเทศ
อิตาลี
ประชาชนทั่วประเทศต้องกักตัวอยู่ในที่พักอาศัยจนถึงวันที่ 3 เม.ย. 2563 มีการสั่งปิดเมืองและร้านค้าต่าง ๆ ยกเว้นซูเปอร์มาร์เก็ตและร้านขายยา พลเมืองจะออกจากที่พักอาศัยได้เมื่อยื่นเอกสารที่แสดงเหตุผลอันสมควรสำหรับการออกนอกพื้นที่ที่พักอาศัย เช่น การซื้ออาหาร การซื้อยารักษาโรค หรือช่วยเหลือผู้ที่ต้องการความช่วยเหลือ เป็นต้น
ไอร์แลนด์
ปิดเมืองบางส่วนตั้งแต่วันที่ 12 มี.ค. 2563 ปิดโรงเรียน มหาวิทยาลัยและสถาบันทางวัฒนธรรมจนถึงวันที่ 29 มี.ค. ห้ามรวมตัวกันเกิน 100 คนในอาคารและ 500 คนนอกอาคาร ยกเลิกเทศกาล St. Patrick's Day ปิดผับและบาร์ทั่วประเทศ และขอให้ประชาชนหลีกเลี่ยงการเดินทางที่ไม่จำเป็น
เนเธอร์แลนด์
โรงเรียน คาเฟ่ ร้านอาหาร และสปอร์ตคลับทุกแห่งถูกสั่งปิดตั้งแต่วันที่ 14 มี.ค. 2563 พื้นที่สาธารณะต่าง ๆ เช่น พิพิธภัณฑ์ ลานคอนเสิร์ต และโรงหนังก็ปิดทำการด้วยเช่นกัน
นอร์เวย์
ผู้ที่เดินทางมาจากประเทศอื่น ๆ นอกประเทศกลุ่มนอร์ดิก (เดนมาร์ก ฟินแลนด์ ไอซ์แลนด์ นอร์เวย์ และสวีเดน รวมถึง กรีนแลนด์ หมู่เกาะแฟโรและหมู่เกาะโอลันด์) ต้องกักตัวเป็นเวลา 14 วัน
โปแลนด์
ห้ามผู้เดินทางจากทุกประเทศเข้าประเทศตั้งแต่วันที่ 15 มี.ค. และประกาศให้พลเมืองที่เดินทางกลับเข้าประเทศต้องกักตัวเป็นเวลา 14 วัน
สโลวาเกีย
ระงับการเดินทางเข้าและออกจากประเทศ พร้อมจัดให้มีการตรวจคัดกรองโรค ณ ด่านข้ามพรมแดน ปิดโรงเรียน สถานที่พักผ่อนหย่อนใจ และสถานที่ท่องเที่ยวทางวัฒนธรรม
สโลวีเนีย
ร้านค้า ซูเปอร์มาร์เก็ต แผงหนังสือพิมพ์ ปั๊มน้ำมัน ร้านขายยา ธนาคารและร้านขายสินค้าเกษตรทั่วประเทศถูกสั่งปิด ตั้งแต่เที่ยงคืนของวันที่ 15 มี.ค. 2563 รวมไปถึงโรงเรียนและขนส่งสาธารณะ ทั้งนี้ มีการออกคำแนะนำพิเศษสำหรับการเดินทางไปยังประเทศอิตาลี เซอร์เบีย สเปน อิหร่าน เกาหลีใต้ สหรัฐอเมริกา และจีน
สเปน
ปิดเมืองบางส่วนเป็นเวลา 15 วันตั้งแต่วัน ที่ 14 มี.ค. ร้านค้าต่าง ๆ โรงเรียน ร้านอาหาร สถานบันเทิงและบาร์ทั่วประเทศ ถูกสั่งปิด และประชาชนสามารถออกจากที่พักอาศัยได้เมื่อจำเป็นเท่านั้น หากไม่ทำตาม อาจถูกดำเนินคดีตามกฎหมาย
สวิตเซอร์แลนด์
ปิดโรงเรียน และสั่งห้ามการรวมตัวของผู้คนมากกว่า 100 คน พร้อมทั้งจำกัดการเข้าร้านอาหาร บาร์ และคลับ ให้มีจำนวนครั้งละ 50 คนเท่านั้น สกีรีสอร์ททั่วประเทศถูกสั่งปิด ขณะเดียวกัน ก็มีประบวนการคัดกรองโรคในด่านข้ามพรมแดนของประเทศ และสั่งปิดด่านข้ามพรมแดนที่ติดกับประเทศอิตาลี
สหราชอาณาจักร
ในวันที่ 17 มี.ค. 2563 รัฐบาลประกาศให้ประชาชนหลีกเลี่ยงการเดินทางที่ไม่จำเป็น หลีกเลี่ยงการไปผับ และทำงานจากที่บ้าน

ออสเตรเลียและนิวซีแลนด์
ออสเตรเลีย
ประกาศปิดด่านข้ามพรมแดนของประเทศทุกทาง (อากาศและทางเรือ) มีผลบังคับใช้วันที่ 19 มี.ค. 2563 โดยห้ามทุกคนเดินทางเข้าประเทศยกเว้น พลเมืองออสเตรเลีย ลูกเรือสายการบิน และครอบครัว รวมทั้งพลเมืองนิวซีแลนด์ที่พักอาศัยอยู่ในออสเตรเลีย แต่บุคคลเหล่านี้ต้องกักตัวในที่พักอาศัยเป็นเวลา 14 วัน และเมื่อวันอาทิตย์ที่ผ่านมา รัฐบาลได้ประกาศใช้มาตรการกักตัวกับทุกคนที่เดินทางเข้าประเทศออสเตรเลีย
นิวซีแลนด์
รัฐบาลประกาศปิดด่านข้ามพรมแดนทุกช่องทาง มีผลบังคับใช้วันที่ 20 มี.ค. 2563 ไม่อนุญาตให้เรือสำราญเทียบท่าที่ท่าเรือของนิวซีแลนด์จนถึงวันที่ 30 มิ.ย. และแนะนำให้ประชาชนหลีกเลี่ยงการเดินทางที่ไม่จำเป็น

ทวีปแอฟริกา
กานา
ห้ามผู้ที่เคยเดินทางไปในประเทศที่มีการแพร่ระบาดอย่างรุนแรง (มีผู้ติดเชื้อมากกว่า 200 ราย) ในช่วง 14 วันที่ผ่านมา เดินทางเข้าประเทศ ยกเว้น พลเมืองกานาและผู้พำนักถาวร พร้อมประกาศให้มีการกักตัวสำหรับผู้เดินทางเข้าประเทศ 14 วัน
เคนยา
ปฏิเสธการเข้าประเทศของบุคคลที่ไม่ใช่พลเมืองหรือผู้พำนักถาวร บุคคลใดที่เข้ามาในประเทศในช่วง 14 วันที่ผ่านมาต้องทำการกักตัว โรงเรียนและมหาวิทยาลัยทั่วประเทศปิดทำการ
โมร็อกโก
เลื่อนทุกเที่ยวบินที่มุ่งหน้าไปยังประเทศอัลจีเรีย เบลเยียม จีน ฝรั่งเศส เยอรมนี อิตาลี เนเธอร์แลนด์ โปรตุเกส และสเปน หยุดบริการเรือข้ามฟาก รวมทั้งปิดด่านข้ามพรมแดนกับเซวตาและเมลียา (Ceuta and Melilla) ผู้เดินทางเข้าประเทศต้องกรอกข้อมูลสุขภาพและจะถูกกักตัวเพื่อคัดกรองโรค
ไนจีเรีย
ห้ามผู้เดินทางจาก 13 ประเทศที่มีรายงานผู้ติดเชื้อมากกว่า 1,000 ราย เช่น สหรัฐอเมริกา สหราชอาณาจักร อิตาลี สเปน เยอรมนี นอร์เวย์ และเนเธอร์เเลนด์ เป็นต้น
แอฟริกาใต้
รัฐบาลแอฟริกาใต้ประกาศให้ประเทศอยู่ใน "สภาวะภัยพิบัติ" พร้อมปิดด่านข้ามพรมแดนสำหรับผู้เดินทางจากประเทศในกลุ่มเสี่ยง คือ อิตาลี สเปน สหราชอาณาจักร เยอรมนี ฝรั่งเศส อิหร่าน จีน และสหรัฐอเมริกา พลเมืองของแอฟริกาใต้ที่เดินทางกลับจากประเทศดังกล่าวต้องทำการกักตัวเป็นเวลา 14 วัน

แคริบเบียน
หมู่เกาะบริติชเวอร์จิน
ห้ามเรือสำราญเทียบท่าเป็นเวลา 30 วัน พร้อมกับสั่งห้ามการรวมตัวกันขนาดใหญ่ และประกาศเลื่อนหรือยกเลิกงานเทศกาลต่าง ๆ
สาธารณัฐโดมินิกัน
ระงับเที่ยวบินพาณิชย์และเรือพาณิชย์ทั้งหมด ตั้งแต่วันที่ 19 มี.ค. 2563 เป็นต้นไป พร้อมปิดโรงเรียนและศูนย์รวมความบันเทิงเป็นเวลา 15
เฮติ
ปิดด่านข้ามพรมแดนที่เชื่อต่อกับประเทศสาธารณรัฐโดมินิกัน
จาเมกา
ประกาศภาวะภัยพิบัติ กิจกรรมต่าง ๆ ในเดือนมีนาคมถูกเลื่อนออกไปจนกว่าจะมีการออกประกาศอีกครั้ง รวมทั้งสั่งห้ามผู้เดินทางจากสหราชอาณาจักรเดินทางเข้าประเทศ ยกเว้นพลเมืองจาเมกาและครอบครัว รวมถึงผู้พำนักในจาเมกา
เปอร์โตรีโก
ประกาศเคอร์ฟิวทั่วประเทศตั้งแต่เวลา 21:00 น. - 05:00 น. จนถึงวันที่ 29 มี.ค. 2563 ประชาชนจะออกจากบ้านไปซื้ออาหาร ยา และเติมน้ำมันได้เฉพาะในช่วงเวลากลางวันเท่านั้น

ตะวันออกกลาง
อียิปต์
ระงับเที่ยวบินขาเข้าและขาออกจากประเทศเป็นเวลา 2 สัปดาห์ตั้งแต่วันที่ 18 มี.ค. 2563
อิสราเอล
ห้ามพลเมืองหรือผู้เดินทางจากประเทศเยอรมนี ฝรั่งเศส สเปน สวิตเซอร์แลนด์ ออสเตรีย อันดอร์รา และซานมีโน เข้าประเทศเว้นแต่บุคคลเหล่านั้นจะแสดงหลักฐานที่พักที่สามารถกักตัวได้เป็นเวลา 14 วัน และในวันที่ 9 มี.ค. ที่ผ่านมาก็ได้ประกาศเพิ่ม โดยให้ทั้งผู้เดินทางเข้าประเทศและพลเมืองที่เดินทางกลับจากทุกประเทศกักตัวเป็นเวลา 14 วัน ทั้งนี้ ยังประกาศปิดเมืองบางส่วน พร้อมกับปิดบริการสถานที่สาธารณะที่ไม่จำเป็น
จอร์แดน
ปิดด่านข้ามพรมแดนทางบกและทางทะเล พร้อมสั่งระงับเที่ยวบินระหว่างประเทศทุกเที่ยวบิน

นี่เป็นมาตรการที่ประเทศต่าง ๆ ทั่วโลกใช้เพื่อป้องกันและลดการแพร่ระบาดของเชื้อไวรัสโคโรนา แม้เชื้อไวรัสดังกล่าวจะสร้างความหวาดกลัวและตื่นตระหนกให้คนทั่วโลก แต่วิธีการรับมือที่ดีที่สุด คือ ต้องมีสติ และปฏิบัติตามคำสั่งหรือคำแนะนำของรัฐบาลอย่างเคร่งครัด แล้วเราจะผ่านวิกฤติการณ์นี้ไปด้วยกัน อย่างไรก็ตาม Sanook จะคอยอัปเดตมาตรการของประเทศต่าง ๆ อยู่เสมอ

# data[].attributes.attachment_link.keywords[]
ไวรัสโคโรนาสายพันธุ์ใหม่

# data[].attributes.attachment_link.keywords[]
มาตรการรับมือ

# data[].attributes.attachment_link.keywords[]
โรคติดเชื้อไวรัสโคโรนา 2019

# data[].attributes.attachment_link.title
เช็กมาตรการรับมือ "ไวรัสโคโรนา" ทั่วโลกเขาทำอะไรกันแล้ว

# data[].attributes.attachment_link.description
โรคติดเชื้อไวรัสโคโรนาสายพันธุ์ใหม่ 2019 ( COVID-19) แพร่ระบาดไปทั่วโลก ส่งผลให้มีผู้ติดเชื้อและเสียชีวิตมากมาย สร้างความตื่นตระหนกและหวาดกลัวให้กับผู้คนในสังคม โดยตัวเลขผู้ติดเชื้อมีแนวโน้มที่จะเพิ่มสูงขึ้นในทุก ๆ วัน องค์การอนามัยโลกจึงได้ประกาศให้โรค COVID-19 เป็นโรคระบาดใหญ่ทั่วโลก (Pandemic) อัปเดตโควิด-19 ล่าสุด ยอดผู้ป่วยสะสมทะลุ 398,000 เสียชีวิต 17,365 รายทั่วโลก มาตรการห้ามเดินทาง ปิดเมือง หรือปิดประเทศ เริ่มถูกบังคับใช้ในหลายประเทศเพื่อป้องกันการแพร่ระบาดใหญ่ของเชื้อไวรัสโคโรนาสายพันธุ์ใหม่ (COVID-19) อย่างไรก็ตาม สถานการณ์ในประเทศต่าง ๆ ก็มีความไม่แน่นอน ดังนั้น การตรวจสอบข้อมูลจากรัฐบาลจึงเป็นคำแนะนำที่ทุกคนควรทำตาม ดังนั้น Sanook จึงได้รวบรวมมาตรการรับมือการแพร่ระบาดของเชื้อไวรัสของประเทศต่าง ๆ ทั่วโลกมาฝากทุกคน ไทย ปิดสนามม้า สนาม มวย และสนาม กีฬาไม่มีกำหนด ปิดสถานบันเทิง โรงหนัง โรงละคร ฟิตเนส สปา และร้านนวดในพื้นที่กรุงเทพฯ และปริมณฑลเป็นเวลา 14 วัน แต่ห้างสรรพสินค้าและร้านค้าต่าง ๆ ยังเปิดให้บริการตามปกติ รวมทั้งปิดสถานศึกษาทุกแห่งทั่วประเทศ 14 วันเช่นกัน และแนะนำให้ประชาชนทำงานจากบ้าน หรือเหลื่อมเวลา พร้อมกันนี้ ยังเลื่อน วันหยุด สงกรานต์ 13 - 15 เม.ย.

# data[].attributes.headline
นางสาวธนัทอร ทาสีแสง

# data[].attributes.body
นางสาวธนัทอร ทาสีแสง No.127

# data[].attributes.headline
การปฏิบัติตนและการป้

# data[].attributes.body
การปฏิบัติตนและการป้องกัน

# data[].attributes.attachment_link.readable_text
How To สู้ไวรัส 5 ขั้นตอนห่างไกล "โควิด 19"

ท่ามกลางสถานการณ์การระบาดของ "ไวรัสโคโรนา 2019" หรือ "โควิด 19" MIRROR เชื่อว่า Lady MIRROR หลายคนกำลังวิตกกังวลว่า เราจะได้รับการติดเชื้อไวรัสตัวนี้หรือไม่ ขณะที่ยอดผู้ติดเชื้อก็เพิ่มจำนวนมากขึ้นทุกวัน อาการหลอนๆ อย่างฉันตัวร้อนมั้ย? ไอหรือกระแอม มีน้ำมูกนิดๆ รึเปล่า ทั้งที่ในความเป็นจริงแล้ว สาวๆ ก็สามารถเกิดอาการภูมิแพ้ ไอ จาม หรือมีน้ำมูก จากการเป็นไข้หวัดธรรมดาได้ โดยไม่ต้องติดเชื้อโควิด 19 นะคะสาวๆ ทั้งนี้เราจะมีวิธีดูแลตัวเองและครอบครัวอย่างไร หลายคนก็อาจยังตั้งคำถามอยู่ วันนี้ MIRROR เลยมีย้ำกันอีกที ถึงวิธีดูแลตนเองเพื่อสู้กับเชื้อไวรัสโควิด

- สวมหน้ากากอนามัย และไม่คลุกคลีกับผู้ป่วยโรคทางเดินหายใจ

- ปิดปาก ปิดจมูก เวลาไอ จาม ด้วยกระดาษทิชชู หรือต้นแขนด้านใน

- หมั่นล้างมือให้สะอาดอยู่เสมอด้วยน้ำ และสบู่ หรือแอลกอฮอล์เจลล้างมือ

- ไม่นำมือมาสัมผัสตา จมูก ปาก หรือใบหน้าโดยไม่จำเป็น

- ไม่ใช้ของส่วนตัวร่วมกับผู้อื่น เช่น ผ้าเช็ดหน้า ผ้าเช็ดตัว แก้วน้ำ จาน ชาม ช้อน เนื่องจากเชื้อก่อโรคทางระบบทางเดินหายใจ สามารถเข้าสู่ร่างกายได้ทางการสัมผัสสารคัดหลั่งของผู้ติดเชื้อ

- รับประทานอาหารปรุงสุกร้อน หรือปรุงอาหารประเภทเนื้อสัตว์และไข่ให้สุกด้วยความร้อน

- หลีกเลี่ยงการเดินทางไปยังสถานที่ที่มีคนหมู่มาก โดยเฉพาะตลาดที่ขายซากสัตว์ป่าหรือที่มีชีวิต และการสัมผัสโดยไม่ใช้ถุงมือ

- ดื่มน้ำเยอะๆ พักผ่อนให้เพียงพอ เพื่อให้ร่างกายแข็งแรงและสามารถสร้างภูมิคุ้มกันได้อย่างเต็มที่

การจัดอุปกรณ์ทำความสะอาดเพื่อป้องกันการแพร่กระจายเชื้อโรค ด้วยการเตรียมแอลกอฮอล์ เจลทำความสะอาดมือ สบู่ ไว้ที่บริเวณหน้าบ้าน โดยให้ทุกคนได้ล้างมือก่อนเข้าบ้าน และควรเตรียมไว้ที่อ่างล้างมือ ห้องน้ำด้วย โดยจัดเตรียมสบู่ล้างมือให้เพียงพอ นาทีนี้ห้ามงกหรือตระหนี่เด็ดขาดนะคะ

สิ่งที่จำเป็นในการลดความเสี่ยงจากการติดเชื้อไวรัส "โควิด 19" คือการควบคุมสุขลักษณะของบ้านและอุปกรณ์เครื่องใช้ โดยสาวๆ ควรทำความสะอาดตัวบ้านและบริเวณโดยรอบ เช่น พื้น ผนัง ประตู และจุดหรือบริเวณที่มีการใช้ร่วมกัน เช่น กลอนหรือลูกบิดประตู ราวจับ ราวบันได สวิตช์ไฟ เป็นต้น ด้วยน้ำยาทำความสะอาดอย่างสม่ำเสมอ และให้มีระบบการระบายอากาศและถ่ายเทอากาศภายในบ้าน รวมถึงห้องครัว ต้องทำความสะอาดสิ่งของเครื่องใช้ เช่น โต๊ะอาหาร อุปกรณ์ที่ใช้ในการปรุง ประกอบอาหาร อุปกรณ์ที่ใช้ในการรับประทานอาหารด้วยน้ำยาทำความสะอาด แล้วเน้นย้ำบริเวณที่มีการสัมผัสบ่อยๆ ในห้องน้ำ ซึ่งอาจเป็นแหล่งที่มีการแพร่กระจายเชื้อโรคได้ เช่น โถส้วม ที่กดชักโครก สายฉีดชำระ กลอนหรือลูกบิดประตู ฝารองนั่ง ฝาปิดชักโครก และก๊อกน้ำอ่างล้างมือ

เรื่องนี้เป็นเรื่องสำคัญในการสร้างความตระหนักให้เกิดขึ้นกับคนในครอบครัวและคนรอบข้าง ถึงวิธีการปฏิบัติตนอย่างเคร่งครัด เพราะอย่างน้อยทุกคนจะได้เข้าใจและปฏิบัติไปในทิศทางเดียวกัน และเพื่อสร้างสุขอนามัยที่ดีให้เกิดขึ้นในครอบครัวของเราด้วย แค่นี้ก็ลดความเสี่ยงไวรัสโควิค 19 ได้ระดับหนึ่ง

ทั้งนี้ หากสาวๆ หรือคนในครอบครัวเกิดอาการเจ็บป่วย เช่น มีไข้ ไอ จาม เจ็บคอ มีน้ำมูก เหนื่อยหอบ แนะนำให้รีบไปพบแพทย์ในทันที เพื่อตรวจเช็กว่าติดเชื้อโควิด 19 หรือไม่ พร้อมทั้งแจ้งข้อมูลส่วนตัว ประวัติการเดินทาง การทำงาน สถานที่ที่ไปอย่างละเอียด ทั้งนี้เพื่อปกป้องทุกคนที่มีความเสี่ยงติดเชื้อ โควิด 19 ด้วย เรื่องนี้สาวๆ ต้องทำอย่างเคร่งครัดนะคะ

เอาล่ะ...สาวๆ คนไหนยังตกหล่น ลืมปฏิบัติข้อไหน แนะนำให้ทำตามให้ครบนะคะ เพื่อลดความเสี่ยงไวรัส "โควิด 19" คราวหน้าเราจะมาอัปเดตกันถึงผัก ผลไม้ และสมุนไพรในการป้องกัน "ไวรัสโคโรนา 2019" หรือ "โควิด 19" ด้วย อย่าลืมแวะมาอ่านกันนะคะ

# data[].attributes.attachment_link.keywords[]
วิธีป้องกันโควิด 19

# data[].attributes.attachment_link.keywords[]
อาการป่วยโควิด 19

# data[].attributes.attachment_link.title
How To สู้ไวรัส 5 ขั้นตอนห่างไกล "โควิด 19"

# data[].attributes.attachment_link.description
ท่ามกลางสถานการณ์การระบาดของ "ไวรัสโคโรนา 2019" หรือ "โควิด 19" MIRROR เชื่อว่า Lady MIRROR หลายคนกำลังวิตกกังวลว่า เราจะได้รับการติดเชื้อไวรัสตัวนี้หรือไม่ ขณะที่ยอดผู้ติดเชื้อก็เพิ่มจำนวนมากขึ้นทุกวัน อาการหลอนๆ อย่างฉันตัวร้อนมั้ย?

# data[].attributes.headline
อาการของโรค โควิด19<

# data[].attributes.body
อาการของโรค โควิด19

# data[].attributes.attachment_link.readable_text
Recheck อาการโควิด-19 ได้ด้วยตัวเอง

ในการแสดงอาการของโรคโควิด-19 แบบวันต่อวันของแต่ละคนนั้นไม่เหมือนกัน แต่มีภาพรวมที่เหมือนกัน 3 อย่าง คือ ช่วงแรกจะเป็นไข้สูง ช่วงกลางจะคัดจมูก มีน้ำมูกไหล และช่วงท้ายจะมีลักษณะของการติดเชื้อในระบบทางเดินหายใจ ส่งผลให้ไอ หรือ จาม โดยอาการโรคโควิด-19 ระยะแรก คล้ายคลึงกับไข้หวัดธรรมดาและไข้หวัดใหญ่มาก จำเป็นต้องตรวจด้วยวิธีการยืนยันผลจากห้องปฏิบัติการเท่านั้น และเราสามารถดูลักษณะการเปลี่ยนแปลงของโรคแบบวันต่อวัน ได้จากสถิติที่โรงพยาบาล Zhongnan จาก Wuhan University ได้ศึกษาไว้ และตีพิมพ์ใน American Medical Association ไว้ดังนี้

จากการศึกษาใน 138 ตัวอย่าง พบว่า
- 99% ของผู้ป่วยมีอาการไข้ขึ้นสูง
- 70% จะเหนื่อยล้ามาก
- 59% มีอาการไอแห้ง
- 35% มีอาการปวดเมื่อยกล้ามเนื้อ
- 31% หายใจลำบาก
สรุปอาการโควิด-19 วันแรก เบื้องต้นมีลักษณะอย่างไร ?

จากการศึกษาของศูนย์ควบคุมและป้องกันโรคของจีน พบว่ามีผู้ป่วยที่ไม่มีอาการร้อยละ 1.2 และร้อยละ 80.9 แสดงอาการไม่รุนแรง และอาการโควิด-19 ระยะแรก มี 5 ลักษณะ ได้แก่ มีไข้ ล้า ไอ ปวดเมื่อย หายใจลำบาก ซึ่งหากครบทั้ง 5 ข้อ และเข้าเกณฑ์สอบสวนโรคที่กรมควบคุมโรคแจ้งไว้ ก็ควรไปพบแพทย์

อาการโควิด-19 ต่างจากไข้หวัดทั่วไปอย่างไร

องค์การอนามัยโลกได้กล่าวถึงเรื่องนี้ว่า โควิด-19 และไข้หวัดธรรมดา มีความคล้ายคลึงกันในเรื่องไข้ และอาการผิดปกติของทางเดินหายใจ ส่วนความแตกต่างก็คือ

- ผู้ติดเชื้อโควิด-19 แสดงอาการช้ากว่าไข้หวัดอื่นๆ คนอื่นสามารถติดเชื้อจากเราในเวลา 5-6 วัน หลังพบว่าเราติดเชื้อ ส่วนไข้หวัดทั่วไปใช้เวลา 3 วัน
- โดยปกติแล้วไข้หวัดทั่วไปจะแพร่กระจายในเด็กมาก แต่พบว่าเด็กอายุ 0-19 ปี ติดโควิด-19 น้อยกว่ากลุ่มช่วงอายุอื่น
- สัดส่วนผู้ได้รับเชื้อโควิด-19 แล้วแสดงอาการรุนแรงนั้น สูงกว่าไข้หวัดทั่วไป

อย่างไรก็ดี กลุ่มที่มีความเสี่ยงว่าหากติดโควิด-19 แล้วจะแสดงอาการรุนแรง คือ เด็ก, สตรีมีครรภ์, ผู้สูงอายุที่มีโรคประจำตัว และผู้ป่วยภูมิคุ้มกันบกพร่อง แต่ผู้ที่มีร่างกายแข็งแรงพบว่าลักษณะอาการของโรคไม่รุนแรงถึงร้อยละ 80 เพราะฉะนั้นลดความกังวลใจได้ระดับหนึ่งทีเดียว
อาการโควิด-19 ตรวจที่ไหน
เพื่อความสบายใจโดยเร็วที่สุด หากคุณคิดว่าตัวเองเป็นกลุ่มเสี่ยงที่เข้าเกณฑ์สอบสวนโรค ไทยรัฐออนไลน์แนะนำให้คุณเข้าไปตรวจรับการรักษาที่โรงพยาบาลประกันสังคม โรงพยาบาลที่มีสิทธิสวัสดิการของรัฐ เพราะโรงพยาบาลรัฐจะมีการตรวจยืนยันผล ได้แก่

โรงพยาบาลศิริราช

โรงพยาบาลรามาธิบดี

โรงพยาบาลจุฬาลงกรณ์

โรงพยาบาลราชวิถี

โรงพยาบาลสงขลานครินทร์

โรงพยาบาลธรรมศาสตร์

โรงพยาบาลมหาราชนครราชสีมา

โรงพยาบาลศรีนครินทร์ คณะแพทยศาสตร์ มหาวิทยาลัยขอนแก่น

โรงพยาบาลลำปาง

โรงพยาบาลสวรรค์ประชารักษ์

โรงพยาบาลนครปฐม

แต่หากเดินทางไปตรวจยังโรงพยาบาลเอกชน บางแห่งยังเป็นการตรวจแบบคัดกรอง ซึ่งต้องส่งผลไปยังโรงพยาบาลรัฐที่ได้รับการรองรับผล COVID-19 อยู่ดี แต่ทั้งหมดนี้ขึ้นอยู่กับการแสดงอาการด้วย หากอาการหนักแล้วก็ควรรีบไปโรงพยาบาลใกล้บ้านให้เร็วที่สุด

และเพื่อความสะดวก สามารถหาพิกัด โรงพยาบาลรับตรวจโควิด-19 ได้อย่างรวดเร็วพร้อมแสดงพิกัด GPS ได้ที่ >> nostramap.com
อาการโควิด-19 รักษาอย่างไร
ปัจจุบัน โรงพยาบาลทั่วโลก ใช้ยาที่เกี่ยวข้องกับการแสดงอาการของโรคโควิด-19 เช่น ยาฆ่าเชื้อ, ยาลดไข้ ตามอาการของโรค ยกเว้นบางประเทศที่กำลังคิดค้นหรือพัฒนายาที่รักษาโควิด-19 ได้โดยเฉพาะ ซึ่งผู้ป่วยแต่ละคนก็มีอาการแทรกซ้อนไม่เหมือนกัน
เราควรไปโรงพยาบาลเพื่อตรวจโควิด-19 เมื่อไหร่
เราสามารถเช็กอาการโควิด-19 ระยะแรก ด้วยตัวเองได้ง่ายๆ แต่หากประเมินแล้วว่ามีความเสี่ยงตามเกณฑ์สอบสวนโรคของกรมควบคุมโรค 5 ข้อ หากมีเกณฑ์เข้าข่ายอยู่ในกลุ่มนี้ ควรเข้ารับการรักษาตามสิทธิการรักษาที่มี แต่หากเลือกไปโรงพยาบาลเอกชน แม้ว่าบางแห่งจะยกเว้นค่าตรวจโควิด-19 แต่ก็ยังคงมีค่าใช้จ่ายอื่นๆ ด้วย

หรือหากสงสัยว่าตัวเองมีอาการโควิด-19 ระยะแรก ก็สามารถตรวจโควิดด้วยตัวเอง ด้วยแอปฯ ใกล้มือหมอ ซึ่งคุณสามารถแยกโรคไข้หวัดอื่นๆ ออกจากโควิด-19 ได้เบื้องต้น

ดังนั้นการตื่นตัวไว้นั้นก็ดี แต่อาจจะเสียเงินฟรีหากเข้าใจผิด เพราะฉะนั้นต้องมีสติอยู่บนวิจารณญาณ และปรึกษาผู้เชี่ยวชาญจึงดีที่สุด

ที่มา :
1. World Health Organization : Q&A: Similarities and differences - COVID-19 and influenza
2. Fox Business : Coronavirus symptoms by the day: What to expect: studies

# data[].attributes.attachment_link.keywords[]
อาการโควิด 19

# data[].attributes.attachment_link.keywords[]
อาการโควิด 19 อย่างละเอียด

# data[].attributes.attachment_link.keywords[]
ตรวจโควิดด้วยตัวเอง

# data[].attributes.attachment_link.keywords[]
โรงพยาบาลตรวจโควิด

# data[].attributes.attachment_link.keywords[]
อาการโควิด-19 ระยะแรก

# data[].attributes.attachment_link.keywords[]
สุขภาพกาย/ใจ

# data[].attributes.attachment_link.title
สรุปอาการโควิด-19 ระยะแรก อย่างละเอียด ตั้งแต่วันแรกว่าต่างจากไข้หวัดปกติอย่างไร?

# data[].attributes.attachment_link.description
Recheck อาการโควิด-19 ได้ด้วยตัวเอง ในการแสดงอาการของโรคโควิด-19 แบบวันต่อวันของแต่ละคนนั้นไม่เหมือนกัน แต่มีภาพรวมที่เหมือนกัน 3 อย่าง คือ ช่วงแรกจะเป็นไข้สูง ช่วงกลางจะคัดจมูก มีน้ำมูกไหล และช่วงท้ายจะมีลักษณะของการติดเชื้อในระบบทางเดินหายใจ ส่งผลให้ไอ หรือ จาม โดยอาการโรคโควิด-19 ระยะแรก คล้ายคลึงกับไข้หวัดธรรมดาและไข้หวัดใหญ่มาก จำเป็นต้องตรวจด้วยวิธีการยืนยันผลจากห้องปฏิบัติการเท่านั้น และเราสามารถดูลักษณะการเปลี่ยนแปลงของโรคแบบวันต่อวัน ได้จากสถิติที่โรงพยาบาล Zhongnan จาก Wuhan University ได้ศึกษาไว้ และตีพิมพ์ใน American Medical Association ไว้ดังนี้ จากการศึกษาใน 138 ตัวอย่าง พบว่า - 99% ของผู้ป่วยมีอาการไข้ขึ้นสูง- 70% จะเหนื่อยล้ามาก - 59% มีอาการไอแห้ง- 35% มีอาการปวดเมื่อยกล้ามเนื้อ- 31% หายใจลำบาก สรุปอาการโควิด-19 วันแรก เบื้องต้นมีลักษณะอย่างไร ?

# data[].attributes.headline
ความรู้เกี่ยวกับ Cov

# data[].attributes.body
ความรู้เกี่ยวกับ Covid -19

# data[].attributes.attachment_link.readable_text
อัปเดตทุกสิ่งที่คุณต้องรู้ COVID-19 อาการเบื้องต้น วิธีป้องกัน สมุนไพรป้องกันป่วย

โควิด -19 :

1. ไวรัสโควิด-19 สามารถแพร่กระจายเชื้อได้อย่างไร

ส่วนใหญ่แพร่กระจายผ่านการสัมผัสกับผู้ติดเชื้อ ผ่านทางละอองเสมหะจากการไอ จาม น้ำมูก น้ำลาย

2. ระยะเวลาการมีชีวิตอยู่ของเชื้อไวรัสโควิด-19 ในสิ่งแวดล้อมภายนอก

ยังไม่มีข้อมูลที่ชัดเจนว่าไวรัสโควิด-19 อยู่บนพื้นผิวได้นานเพียงใด ไวรัสอาจอยู่รอดได้ในไม่กี่ชั่วโมง โดยน้ำยาฆ่าเชื้อสามารถฆ่าเชื้อไวรัสไม่ให้สามารถแพร่เชื้อได้เป็นอย่างดี

3. ประชาชนทั่วไปควรป้องกันตนเองอย่างไร เพื่อไม่ให้อยู่ในภาวะเสี่ยงติดเชื้อไวรัสโควิด-19

หลีกเลี่ยงการสัมผัสใกล้ชิดผู้มีอาการป่วย รักษาระยะห่างอย่างน้อย 1 เมตร หลีกเลี่ยงการสัมผัสบริเวณตา จมูก และปาก โดยไม่ได้ล้างมือ ควรล้างมือบ่อยๆ ด้วยน้ำและสบู่ หรือน้ำยาแอลกอฮอล์ล้างมือ 70% หากมีไข้ ไอ หายใจลำบาก ให้ไปพบแพทย์ทันที และแจ้งประวัติการเดินทาง

4. อาการของผู้ป่วยไวรัสโควิด-19 มีอาการอย่างไร ?

อาการทั่วไป ได้แก่ อาการระบบทางเดินหายใจ มีไข้ ไอ หายใจถี่ หายใจลำบาก ในกรณีที่อาการรุนแรงมาก อาจทำให้เกิดภาวะแทรกซ้อน เช่น ปอดบวม ปอดอักเสบ ไตวาย หรืออาจเสียชีวิต

5. ตรวจหาเชื้อไวรัสโควิด-19 เสียเงินเท่าไหร่

ขณะนี้ภาครัฐได้ประกาศให้โควิด-19 เป็นโรคฉุกเฉิน ทุกโรงพยาบาลต้องรับผู้ป่วยที่เข้าข่ายเสี่ยงทั้งหมด โดยหากตรวจพบเลือดเป็นผลบวก คือติดไวรัสโควิด-19 จะได้รับค่ารักษาฟรีทั้งหมด ไม่เสียค่าใช้จ่ายใดๆ ทั้งสิ้น

6. เชื้อสามารถแพร่กระจายในบริเวณสระว่ายน้ำได้หรือไม่

ปัจจุบันยังไม่มีรายงานการติดเชื้อจากการว่ายน้ำในสระหรือแหล่งน้ำอื่น แต่ควรหลีกเลี่ยงสระน้ำที่มีผู้คนแออัด

7. เดินทางไปประเทศเสี่ยงอย่าง เกาหลีใต้ อิหร่าน อิตาลี หลังจากกลับมาจะโดนกักตัว 14 วันหรือไม่

กระทรวงสาธารณสุข โดยกรมควบคุมโรค ได้มีคำแนะนำสำหรับผู้ที่เดินทางกลับจากต่างประเทศ โดยเฉพาะในประเทศเสี่ยง เมื่อเดินทางกลับจากประเทศที่มีการระบาดอย่างต่อเนื่อง กระทรวงสาธารณสุขแนะนำให้งดการออกไปในที่สาธารณะโดยไม่จำเป็น และให้วัดอุณหภูมิกายทุกวัน จนกว่าจะครบ 14 วัน นับจากเดินทางถึงประเทศไทย ระหว่างการสังเกตอาการ หากพบว่ามีไข้ ไอ ให้พบแพทย์โดยทันที

8. ประชาชนสามารถไปตรวจหาเชื้อไวรัสโควิด-19 ได้สถานที่ใดบ้าง

1.คณะแพทย์ศาสตร์ ศิริราชพยาบาล

2. คณะแพทยศาสตร์ รพ.รามาธิบดี

3. คณะแพทยศาสตร์ จุฬาลงกรณ์มหาวิทยาลัย

4.รพ.ราชวิถี

5. สถาบันบำราศนราดูร

6. คณะแพทยศาสตร์ มหาวิทยาลัยสงขลานครินทร์

7. รพ.บำรุงราษฎร์

8. คณะสหเวชศาสตร์ มหาวิทยาลัยธรรมศาสตร์

9. รพ.มหาราชนครราชสีมา

10. คณะเวชศาสตร์เขตร้อน มหาวิทยาลัยมหิดล

11. รพ.ศรีนครินทร์ คณะแพทยศาสตร์ มหาวิทยาลัยขอนแก่น

12. ศูนย์วิจัยมาลาเรียโซโคล ห้องปฏิบัติการจุลชีววิทยา

13. รพ.ลำปาง

14. รพ.สวรรค์ประชารักษ์

15. บริษัท ไบโอ โมเลกุลาร์ แลบบอราทอรีส์ (ประเทศไทย)

16.สถาบันวิจัยวิทยาศาสตร์การแพทย์ทหาร (ฝ่ายไทย)

17.สถาบันวิจัยวิทยาศาสตร์การแพทย์ทหาร (ฝ่ายสหรัฐอเมริกา)

18. สำนักป้องกันและควบคุมโรคเขตเมือง

19. สำนักงานป้องกันควบคุมโรคที่ 4 สระบุรี

20. รพ.นครปฐม

9. ผู้สูงอายุมีโอกาสติดเชื้อ COVID-19 มากกว่าคนทั่วไปหรือไม่

ทุกคนมีสิทธิจะติดโรคได้เท่ากัน ในทุกอายุ เพราะเป็นโรคอุบัติใหม่ ทุกคนจึงยังไม่มีภูมิต้านทานต่อโรคนี้ ไม่ว่าจะร่างกายแข็งแรง จะเป็นเด็กเล็กหรือผู้ใหญ่ แต่ความรุนแรงของโรคอาจแตกต่างกัน โดยผู้ที่มีร่างกายแข็งแรงดี หรือในอายุน้อย ความรุนแรงของโรคก็จะน้อยกว่าผู้ที่มีอายุมากหรือมีโรคประจำตัวร่วมด้วย

10.ชุดตรวจโควิด-19 ด้วยตนเอง ทราบผลภายใน 10 นาที ที่นำเข้าจากประเทศเกาหลี ใช้งานได้จริงหรือไม่

ชุดตรวจไวรัสโควิด-19 ถือเป็นเครื่องมือแพทย์ที่จะต้องขอขึ้นทะเบียนกับ อย.ก่อน และขณะนี้ยังไม่มีการขึ้นทะเบียนทุกยี่ห้อ ซึ่งประชาชนไม่ควรซื้อมาตรวจเอง เพราะการตรวจวินิจฉัยต้องมีการประเมินอาการอื่นร่วมด้วย จึงมีโอกาสที่จะเกิดผลที่ไม่ตรงตามข้อเท็จจริงได้

11.การประกาศสถานการณ์ของไวรัสโควิด-19 แบ่งเป็นกี่ระยะ และหมายถึงอะไร

ระยะที่ 1 พบผู้ติดเชื้อมาจากต่างประเทศ
ระยะที่ 2 มีการติดเชื้อในประเทศ ในวงจำกัด และคนภายในประเทศติดเชื้อจากผู้ที่ติดเชื้อมาจากต่างประเทศ
ระยะที่ 3 มีการแพร่ระบาดในประเทศ ซึ่งคนภายในประเทศติดเชื้อจากคนภายในประเทศกันเอง และแพร่กระจายอย่างรวดเร็ว

12.หากติดเชื้อไวรัส COVID-19 จนรักษาหายแล้ว สามารถกลับมาเป็นอีกได้หรือไม่

โดยหลักการทางไวรัสวิทยาแล้ว ในโคโรนาไวรัส การเป็นแล้วควรจะมีภูมิต้านทานที่ใช้ในการป้องกันไม่ให้โรคนี้กลับมาเป็นใหม่ได้ แต่ต้องมีการศึกษาในระยะต่อไปว่าตัวไวรัส จะมีการเปลี่ยนแปลงพันธุกรรมเหมือนเช่นในกรณีไข้หวัดใหญ่ที่สามารถเป็นแล้วเป็นอีกได้ เนื่องจากสายพันธุ์ของไข้หวัดใหญ่ มีการเปลี่ยนแปลงอยู่ทุกปี แต่สำหรับ COVID-19 ขณะนี้ยังไม่เห็นพฤติกรรมของไวรัสนี้ เป็นแบบไข้หวัดใหญ่แต่อย่างใด

13.ถ้ามีการเดินสวนกับผู้ป่วยไวรัส COVID-19 จะสามารถติดโรคได้หรือไม่

การเดินสวนกันไปมาไม่สามารถติดโรคได้ เพราะโรคนี้ติดทางฝอยละออง ถ้าไม่มีการไอจาม ออกมา โอกาสที่จะติดเชื้อไวรัสโควิด-19 ถือว่าน้อยมาก นอกจากนี้พบว่าฝอยละอองจากน้ำลายสามารถพุ่งถึงกันได้หากอยู่ในรัศมีภายใน 1 เมตร จึงได้มีการกำหนดระยะห่างระยะที่ปลอดภัยคืออย่างน้อย 2 เมตร ในช่วงที่มีการระบาดของโรค

14.เชื้อไวรัสโควิด-19 จะสามารถติดต่อกัน ผ่านระบบท่อแอร์ที่ใช้ร่วมกันในสำนักงานได้หรือไม่

เชื้อไวรัสโควิด-19 ไม่ได้มีการแพร่กระจายทางอากาศ แต่มีการติดต่อกันทางการสัมผัส ดังนั้นการติดต่อกันผ่านทางท่อแอร์จึงไม่สามารถเกิดขึ้นได้ แต่อาจติดเชื้อจากคนที่อยู่ในบริเวณสำนักงานเดียวกันได้

15.การเดินทางโดยรถโดยสารสาธารณะ ควรปฏิบัติตนอย่างไร

พยายามยืนรอในจุดที่มีผู้คนไม่แออัดมากนัก มีการสวมใส่หน้ากากอนามัยป้องกันทุกครั้งที่ใช้บริการ พกแอลกฮอล์หรือเจลล้างมือที่มีความเข้มข้นมากกว่า 70% เพื่อทำความสะอาดมือที่ใช้จับหรือโหนราวรถเมล์ รถไฟฟ้า MRT BTS ทุกครั้งหลังใช้บริการ

16.ประเทศไทยมีการประกาศให้ประเทศใดบ้าง เป็นเขตติดโรคติดต่ออันตรายจากไวรัสโควิด-19

ประเทศจีน (รวมฮ่องกง , มาเก๊า) ประเทศเกาหลีใต้ ประเทศอิตาลี และประเทศอิหร่าน

17. เชื้อไวรัส COVID-19 สามารถเข้าทางบาดแผลในร่างกายได้หรือไม่ ?

จากการตรวจสอบ ยังไม่พบหลักฐานว่าเชื้อไวรัสโควิด-19 สามารถติดต่อเชื้อทางบาดแผลได้แต่อย่างใด

18.ผู้ที่ติดเชื้อไวรัสโควิด-19 มีโอกาสหายป่วยสูงหรือไม่ ?

ผู้ป่วยทั่วไปมีโอกาสหายจากโรคได้เอง สูงถึง 80 เปอร์เซ็นต์ แต่หากพบว่ามีอาการป่วยรุนแรง ควรรีบไปพบแพทย์เพื่อทำการรักษาโดยทันที

19.การใช้หน้ากากอนามัยแบบผ้า และมีการซักด้วยผงซักฟอกตามปกติ จะสามารถฆ่าเชื้อไวรัสโควิด-19 ได้หรือไม่ ?

การซักผ้าด้วยผงซักฟอกและนำไปตากแดด เพียงพอที่จะฆ่าเชื้อไวรัสโควิด-19 ได้แล้ว

20.ผู้ที่เคยฉีดวัคซีนป้องกันไข้หวัดใหญ่ สามารถป้องกันไวรัสโควิด-19 ได้หรือไม่ ?

ไม่ได้ เพราะเป็นเชื้อคนละตัวกัน

21.ผู้ที่ติดเชื้อไวรัสโควิด-19 เป็นแล้ว จะเสียชีวิตทุกคนหรือไม่ ?

ไม่ทุกคน พบอัตราเสียชีวิตอยู่ที่ประมาณ 2-3 % เท่านั้น แต่พบว่าในกลุ่มผู้เสียชีวิตส่วนใหญ่เป็นผู้สูงอายุและมีโรคประจำตัวที่มีอายุมากกว่า 80 ปี สูงถึง 14-20 %

22. ผู้ป่วยที่เข้าเกณฑ์การตรวจหาไวรัสโควิด-19 ฟรี ต้องมีลักษณะอย่างไร ??

1. มีไข้ 37.5 °C ขึ้นไป พร้อมมีอาการ ไอ น้ำมูก เจ็บคอ หายใจเหนื่อยหอบ

2. มีประวัติเสี่ยงอย่างใดอย่างหนึ่งในช่วง 14 วัน ก่อนมีอาการ อาทิ

เดินทางมาจากเขตโรคติดต่อ / พื้นที่ที่มีการระบาดต่อเนื่อง

ประกอบอาชีพที่สัมผัสหรือใกล้ชิดกับผู้ที่เดินทางมาจากเขตโรคติดต่อ / พื้นที่ที่มีการระบาดต่อเนื่อง

สัมผัสใกล้ชิดกับผู้ติดเชื้อ / ผู้ต้องสงสัยติดเชื้อ

23. ยาสมุนไพร เช่น ฟ้าทะลายโจร สามารถรักษาโรคไวรัสโควิด-19 ได้หรือไม่

ฟ้าทะลายโจร เป็นยาสมุนไพรที่กรมแพทย์แผนไทยและการแพทย์ทางเลือก แนะนำให้ใช้รักษาหวัด และให้กินทันที ส่วนไวรัสโควิด-19 เป็นเชื้อไวรัสสายพันธุ์หนึ่งในกลุ่มโคโรนาไวรัส ไม่ใช่เชื้อไข้หวัดใหญ่ และยังไม่เคยมีการนำฟ้าทะลายโจรมาทดลองใช้รักษาโควิด-19 แต่อย่างใด

24. ปอดของผู้ติดเชื้อไวรัสโควิด-19 ถูกทำลายเสียหายทุกคนหรือไม่ ?

ไม่ทุกคน ส่วนใหญ่จะสามารถฟื้นตัวได้เอง แต่ทั้งนี้พบบางรายที่มีภูมิต้านทานทำงานผิดปกติจนปอดได้รับความเสียหาย

25. ทุกคนต้องใส่หน้ากากอนามัยหรือไม่

การใส่หน้ากากอนามัยจะช่วยป้องกันละอองฝอยที่ออกมากับลมหายใจและน้ำลาย จึงแนะนำให้ผู้ป่วยทุกคนต้องใส่หน้ากากอนามัย เพื่อป้องกันการแพร่เชื้อไปสู่คนอื่นๆ ขณะที่ผู้ใกล้ชิดผู้ป่วยหรือผู้ที่ต้องเข้าพื้นที่ชุมชนที่แออัดมาก ต้องใส่หน้ากากอนามัยทางการแพทย์เช่นกัน ส่วนผู้ที่มีร่างกายแข็งแรงอาจเลือกใส่หน้ากากแบบผ้าแทนได้

26. ผู้ติดเชื้อไวรัสโควิด-19 ในระยะฟักตัว สามารถแพร่เชื้อให้ผู้อื่นได้หรือไม่

จากข้อมูลในการศึกษาทางการแพทย์เป็นจำนวนมาก พบว่าไวรัสโควิด-19 มีระยะฟักตัวของโรค ตั้งแต่ 1-14 วัน ในขณะนี้เริ่มมีข้อมูลว่าผู้ป่วยในระยะฟักตัวระยะท้ายๆ อาจจะส่งต่อโรคไปยังผู้อื่นได้ อย่างไรก็ตามผู้ป่วยที่ไม่มีอาการ โอกาสที่จะมีอาการไอ จาม หรือมีฝอยละอองออกมา มีโอกาสน้อยกว่าคนที่มีอาการ ดังนั้นคนที่ไม่มีอาการไอ หรือจาม ก็มีโอกาสที่จะแพร่เชื้อน้อย แต่ทั้งนี้ทุกคนที่ต้องสงสัยว่าติดไวรัสโควิด-19 สมควรกักตัวเฝ้าระวังในบริเวณที่พักอาศัย เพื่อป้องกันการส่งต่อเชื้อให้ผู้อื่น

27. การหยิบจับ ธนบัตร หรือเหรียญ มีโอกาสทำให้รับเชื้อไวรัสโควิด-19 ได้หรือไม่??

ได้ เพราะธนบัตรถือเป็นกระดาษ ในขณะที่เหรียญมีพื้นผิวสัมผัส ดังนั้นมีโอกาสที่เชื้อไวรัสโควิด-19 จะเกาะติดอยู่กับของทั้ง 2 ชนิด ลักษณะเดียวกับ ลูกบิดประตู ปุ่มลิฟท์ แป้นกดเอทีเอ็ม โทรศัพท์ ฯลฯ ดังนั้นหากสัมผัสสิ่งเหล่านี้ อย่านำมือมาสัมผัสตา จมูก ปาก และให้ล้างมือทันทีภายหลังสัมผัส

28. การตรวจหาเชื้อไวรัสโควิด-19 ในห้องแล็บมีกี่วิธี ??

มีอยู่ 2 วิธี คือ

1. การตรวจหาเชื้อในทางเดินหายใจ (Real-time RT PCR) ซึ่งจะเก็บตัวอย่างส่งตรวจจากการป้ายเยื่อบุในคอ หรือป้ายเนื้อเยื่อหลังโพรงจมูก การตรวจวิธีนี้ต้องระวังการปนเปื้อนในสิ่งแวดล้อม จึงต้องทำในห้องแล็บที่ได้รับมาตรฐาน ใช้เวลาตรวจเฉพาะในห้องแล็บ 2.5-3 ชั่วโมง ต้นทุนเฉพาะในห้องแล็บอยู่ที่ครั้งละ 2,500 บาท

2. การตรวจจากการเจาะเลือด(Rapid test) แต่โควิด-19 เลือดไม่ใช่เป็นจุดที่มีเชื้อเป็นหลัก เพราะฉะนั้นการตรวจเลือดกรณีโรคนี้ไม่ได้เป็นการหาเชื้อ แต่เป็นการหาภูมิคุ้มกัน ซึ่งจะต้องตรวจเมื่อมีภูมิคุ้มกันเกิดขึ้นแล้ว ใช้เวลาตรวจ 15-30 นาที ปัจจุบันเป็นการนำเข้าชุดตรวจราคาอยู่ที่ 500 บาท แต่กำลังพัฒนาชุดตรวจให้อยู่ในราคาชุดละ 200 บาท

29. สมุนไพรชนิดใดบ้างที่ช่วยเสริมภูมิคุ้มกันและต้านเชื้อไวรัสต่างๆ ได้ ??

กลุ่มเสริมภูมิคุ้มกัน เช่น พลูคาวหรือผักคาวตอง, เห็ดต่างๆ, ตรีผลา (สมอไทย สมอพิเภก มะขามป้อม)
กลุ่มที่มีวิตามินซีและสารต้านอนุมูลอิสระสูง เช่น ดอกขี้เหล็ก, ยอดมะยม, ใบเหลียง, ยอดสะเดา, มะระขี้นก, ฟักข้าว, ผักเชียงดา, คะน้า, มะรุม, ผักแพว มะขามป้อม, ลูกหม่อน และผักผลไม้หลากสี กลุ่มที่มีสารสำคัญในการป้องกันการติดเชื้อไวรัสก่อโรคโควิด-19 เช่น พลูคาวหรือผักคาวตอง กะเพรา หอมแดง หอมหัวใหญ่ มะรุม ใบหม่อน แอปเปิล เปลือกผลของพืชตระกูลส้ม (ส้ม มะนาว มะกรูด ส้มซ่า)

30. เครื่องวัดอุณหภูมิมีกี่ประเภท

4 ประเภท คือ 1.เครื่องวัดอุณหภูมิแบบแท่งแก้ว 2.เครื่องวัดอุณหภูมิแบบดิจิตอล 3.เครื่องวัดอุณหภูมิในช่องหู 4.เครื่องวัดอุณหภูมิทางหน้าผาก

31. กรมธรรม์ประกันภัยไวรัสโควิด-19 ไม่คุ้มครองในกรณีใดบ้าง

(1) เจ็บป่วยจากการติดเชื้อไวรัสโควิด-19 มาก่อนทำประกันภัย

(2) การใช้สิทธิโดยไม่สุจริต

(3) ติดเชื้อฯ ในช่วงระยะเวลารอคอย

(4) การตรวจวินิจฉัยที่ไม่เกี่ยวข้องกับการติดเชื้อโควิด-19

32. ประโยชน์ของการตรวจแล็บ เพื่ออะไร ??

1.เอาไว้วินิจฉัยรักษาโรค เพื่อแสดงว่าคนนี้เป็นโรคหรือไม่เป็นโรค วิธีที่เป็นมาตรฐานใช้ทั่วโลก คือการตรวจหาเชื้อในทางเดินหายใจ หากผลแสดงว่าเจอเชื้อ แปลว่าเป็นโรค ก็ให้การรักษา และเมื่อให้การรักษาแล้วเชื้อหายหรือหมดไปหรือไม่

2.เฝ้าระวัง ป้องกัน ควบคุมโรค กรณีพบผู้ที่มีเชื้อ ก็จะต้องเฝ้าระวังป้องกันไม่ให้ไปแพร่เชื้อต่อให้คนอื่น ก็จะมีมาตรการกักตัว หรือแยกกัก

3.เป็นข้อมูลเชิงระบาดวิทยา เอาไว้ใช้ในการกำหนดมาตรการในการควบคุมโรคต่างๆ หรือประโยชน์ในการฉีดวัคซีน

33. ซื้อประกันภัยไวรัสโควิด-19 ไว้หลายฉบับ ถ้าตรวจเจอเป็นโรค บริษัทจะจ่ายทุกกรมธรรม์หรือไม่ ?

กรณีที่กรมธรรม์ให้ความคุ้มครองเมื่อตรวจวินิจฉัยและพบว่าติดเชื้อโรคโควิด-19 จ่ายทุกกรมธรรม์ เว้นแต่กรมธรรม์สำหรับค่ารักษาพยาบาลจะเบิกจ่ายได้เท่าที่จ่ายจริง เช่น หากเรียกร้องจากบริษัทแรกครบแล้ว ในส่วนที่เหลือมาเบิกจากบริษัทที่ 2 ได้ เว้นแต่ตรวจพบในระยะเวลารอคอยที่กำหนดในกรมธรรม์ จะไม่ได้รับความคุ้มครอง

34. ไวรัสโคโรนา หรือโควิด-19 คืออะไร

ไวรัสโคโรนา (Coronavirus) เป็นไวรัสที่ถูกพบครั้งแรกในปี 1960 แต่ยังไม่ทราบแหล่งที่มาอย่างชัดเจนว่ามาจากที่ใด แต่เป็นไวรัสที่สามารถติดเชื้อได้ทั้งในมนุษย์และสัตว์ ปัจจุบันมีการค้นพบไวรัสสายพันธุ์นี้แล้วทั้งหมด 6 สายพันธุ์ ส่วนสายพันธุ์ที่กำลังแพร่ระบาด คือ สายพันธุ์ที่ 7 จึงถูกเรียกว่าเป็น "ไวรัสโคโรนาสายพันธุ์ใหม่"

35. การตรวจเลือดเพื่อหาเชื้อไวรัสโควิด-19 ในช่วงที่ยังไม่มีการแสดงอาการหรือมีสัญญาณเจ็บป่วย อาจได้ผลที่คลาดเคลื่อน ใช่หรือไม่

ใช่ เพราะหากไปตรวจเลือดในช่วงเวลาที่ยังไม่มีอาการใดๆ ภูมิคุ้มกันก็ยังไม่เกิดขึ้น การไปเจาะเลือดตรวจโดยยังไม่มีอาการ หากผลเป็นลบก็จะแปลผลได้ว่า "ยังไม่มีภูมิเกิดขึ้น" ไม่ได้แปลว่า "ไม่ติดเชื้อ" เพราะอาจจะอยู่ในระยะฟักตัวโดยที่ยังไม่มีอาการ อาจจะติดเชื้อและมีอาการเกิดขึ้นภายหลังได้

36. ลวกช้อนส้อมก่อนใช้ ช่วยฆ่าเชื้อไวรัสโควิด-19 ได้หรือไม่

ปกติแล้วเชื้อไวรัสโคโรนา (โควิด-19) จะตายในน้ำอุณหภูมิที่สูงกว่า 70 องศาเซลเซียส เป็นเวลา 5 นาที หากน้ำที่ใช้ลวกช้อนส้อมไม่ร้อนเพียงพอ และใช้เวลาแช่ไม่นานพอ ก็ไม่สามารถฆ่าเชื้อไวรัสฯ ได้ อย่างไรก็ตามหากมีความกังวลใจ ควรใช้ช้อนส้อมของตัวเอง หรือล้างช้อนส้อมก่อนใช้ให้สะอาด

37. หากสงสัยว่าอาจป่วยจากการติดเชื้อไวรัสโควิด-19 สามารถติดต่อได้ที่ไหน

สามารถโทรศัพท์แจ้งที่ศูนย์บริการสาธารณสุข โรงพยาบาลในสังกัด กทม.ทุกแห่ง หรือที่กรมควบคุมโรค เบอร์โทร 1422

38.การล้างจมูกด้วยน้ำเกลือเป็นประจำ จะสามารถป้องกันการติดเชื้อไวรัสโควิด-19 ได้หรือไม่ ??

ไม่ได้ เพราะยังไม่พบหลักฐานว่าการล้างจมูกด้วยน้ำเกลือ จะสามารถป้องกันการรับเชื้อได้แต่อย่างใด

39. หากเราใส่หน้ากากผ้าอยู่ และมีผู้ป่วยจากการติดไวรัสวิด-19 มาจามใส่ จะส่งผลให้เราติดโรคหรือไม่

มีโอกาสติดโรค เพราะว่าปัจจุบันหลักฐานทางการแพทย์ที่มาสนับสนุนว่าการป้องกันการติดเชื้อแบบ 100 % นั้นยังไม่พบ ดังนั้นแม้จะใส่หน้ากากผ้าเพื่อป้องกัน แต่เมื่อเราไปสัมผัสฝอยละอองแบบตรงๆ เช่นนี้ ก็มีโอกาสติดโรคได้ แต่ทั้งนี้การใส่หน้ากากอนามัย หรือหน้ากากผ้า ก็สามารถช่วยลดความเสี่ยงได้เป็นอย่างดีจึงควรใส่เมื่อต้องออกไปในที่สาธารณะ

40.ผู้ได้รับเชื้อไวรัสโควิด-19 ต้องเสียชีวิตทุกรายหรือไม่

ไม่ทุกราย โดยพบว่าส่วนใหญ่ร้อยละ 80 สามารถหายจากอาการป่วยได้เอง และพบผู้มีอาการป่วยหนักอยู่ที่ประมาณร้อยละ 4 เท่านั้น ทั้งนี้พบว่าผู้ที่มีความเสี่ยงจากการได้รับเชื้อไวรัสฯ แล้วอาจถึงขั้นเสียชีวิต คือกลุ่มผู้สูงอายุ ผู้มีโรคประจำตัว และผู้ที่มีภูมิต้านทานต่ำ

41. หมายเลขโทรศัพท์สำหรับติดต่อหน่วยงานที่เกี่ยวข้องกับไวรัสโควิด-19 มีเบอร์ใดบ้าง ??

สายด่วนกรมควบคุมโรค 1422

สถาบันการแพทย์ฉุกเฉิน 1669

ศูนย์บริการข้อมูลภาครัฐเพื่อประชาชน 1111

42. เป็นไปได้หรือไม่ ที่ผู้หายจากการเป็นไข้แล้ว จะยังมีเชื้อไวรัสโควิด-19 อยู่ภายในร่างกาย

เป็นไปได้ เพราะมีข้อมูลจากผู้เชี่ยวชาญในเมืองอู่ฮั่น ที่พบว่ายังคงพบร่องรอยของเชื้อไวรัสโควิด-19 อยู่ภายในร่างกายของผู้ติดเชื้อไวรัสฯ อีกสองสัปดาห์ ขณะที่ผลวิจัยบางส่วนพบว่ามีผู้ป่วยบางรายพบเชื้อภายในร่างกายนานถึง 37 วัน ดังนั้นจากค่าเฉลี่ยจึงคาดว่ามีความเป็นไปได้สูงที่ไวรัสโควิด-19 จะยังคงอยู่ในร่างกายนานถึง 24 วัน

43.ไวรัสโคโรนา (โควิด-19) ติดต่อทางไหน แพร่จากคนสู่คนได้อย่างไร ??

ไวรัสโคโรนา (โควิด-19) แพร่กระจายเชื้อได้จากละอองฝอย จากการไอหรือจาม น้ำลาย น้ำมูก ซึ่งหากร่างกายสูดดมของผู้ติดเชื้อจะสามารถรับเชื้อไวรัสโคโรนาเข้าสู่ร่างกายได้

ขอขอบคุณข้อมูลจาก : รัฐบาลไทย
อ่านข่าวที่เกี่ยวข้องกับ โควิด-19
ติดตามข่าวสารจาก The Thaiger ได้ทางเฟซบุ๊ก.

# data[].attributes.attachment_link.title
โควิด-19: อัปเดตทุกสิ่งที่คุณต้องรู้ อาการเบื้องต้น วิธีป้องกัน สมุนไพรป้องกันป่วย | The Thaiger

# data[].attributes.attachment_link.description
โควิด -19 : 1. ไวรัสโควิด-19 สามารถแพร่กระจายเชื้อได้อย่างไร ส่วนใหญ่แพร่กระจายผ่านการสัมผัสกับผู้ติดเชื้อ ผ่านทางละอองเสมหะจากการไอ จาม น้ำมูก น้ำลาย 2. ระยะเวลาการมีชีวิตอยู่ของเชื้อไวรัสโควิด-19 ในสิ่งแวดล้อมภายนอก ยังไม่มีข้อมูลที่ชัดเจนว่าไวรัสโควิด-19 อยู่บนพื้นผิวได้นานเพียงใด ไวรัสอาจอยู่รอดได้ในไม่กี่ชั่วโมง โดยน้ำยาฆ่าเชื้อสามารถฆ่าเชื้อไวรัสไม่ให้สามารถแพร่เชื้อได้เป็นอย่างดี 3. ประชาชนทั่วไปควรป้องกันตนเองอย่างไร เพื่อไม่ให้อยู่ในภาวะเสี่ยงติดเชื้อไวรัสโควิด-19 หลีกเลี่ยงการสัมผัสใกล้ชิดผู้มีอาการป่วย รักษาระยะห่างอย่างน้อย 1 เมตร หลีกเลี่ยงการสัมผัสบริเวณตา จมูก และปาก โดยไม่ได้ล้างมือ ควรล้างมือบ่อยๆ ด้วยน้ำและสบู่ หรือน้ำยาแอลกอฮอล์ล้างมือ 70% หากมีไข้ ไอ หายใจลำบาก ให้ไปพบแพทย์ทันที และแจ้งประวัติการเดินทาง 4. อาการของผู้ป่วยไวรัสโควิด-19 มีอาการอย่างไร ? อาการทั่วไป ได้แก่ อาการระบบทางเดินหายใจ มีไข้ ไอ หายใจถี่ หายใจลำบาก ในกรณีที่อาการรุนแรงมาก อาจทำให้เกิดภาวะแทรกซ้อน เช่น ปอดบวม ปอดอักเสบ ไตวาย หรืออาจเสียชีวิต 5.